CELEX: 32005R0055
Language: sl
Date: 2005-01-14 00:00:00
Title: Uredba Komisije (ES) št. 55/2005 z dne 14. januarja 2005 o odprtju stalnega javnega razpisa za poznejšo prodajo na notranjem trgu neoluščenega riža iz zalog italijanske intervencijske agencije

15.1.2005   
            
            
               SL
            
            
               Uradni list Evropske unije
            
            
               L 13/7
            
         
      UREDBA KOMISIJE (ES) št. 55/2005
   z dne 14. januarja 2005
   o odprtju stalnega javnega razpisa za poznejšo prodajo na notranjem trgu neoluščenega riža iz zalog italijanske intervencijske agencije
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1785/2003 z dne 29. septembra 2003 o skupni ureditvi trga za riž (1) in zlasti člena 7(4) in (5) Uredbe,
   ob upoštevanju naslednjega:
   
               (1)
            
            
               Uredba Komisije (2) (EGS) št. 75/91 je določila postopke in pogoje za prodajo neoluščenega riža iz zalog intervencijskih agencij.
            
         
               (2)
            
            
               Količina neoluščenega riža, ki ga trenutno hrani italijanska intervencijska agencija, je zelo velika in obdobje skladiščenja zelo dolgo. Zato je treba odpreti stalni javni razpis za poznejšo prodajo na notranjem trgu približno 20 397 ton neoluščenega riža, ki ga hrani ta agencija.
            
         
               (3)
            
            
               Upravljalni odbor za žitarice ni podal mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   V pogojih, ki jih določa Uredba (EGS) št. 75/91, odpira italijanska intervencijska agencija stalni javni razpis za poznejšo prodajo na notranjem trgu količin neoluščenega riža, ki ga slednja hrani, kot je določeno v prilogi te uredbe.
   Člen 2
   1.   Rok za oddajo ponudb za prvi delni javni razpis je 26. januar 2005.
   2.   Rok za oddajo ponudb za zadnji delni javni razpis je 30. marec 2005.
   3.   Ponudbe je treba predložiti italijanski intervencijski agenciji na naslov:
   
               Ente Nazionale Risi (ENR)
            
         
               Piazza Pio XI, 1
            
         
               I-20123 Milano
            
         
               Telefon: (39) 02 885 51 11
            
         
               Faks: (39) 02 86 13 72
            
         Člen 3
   Z odstopanjem od člena 19 Uredbe (EGS) št. 75/91 italijanska intervencijska agencija najkasneje v torek v tednu, ki sledi roku za oddajo ponudb, sporoči Komisiji količino in povprečne cene različnih prodanih serij, po potrebi razdeljenih po skupinah.
   Člen 4
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. januarja 2005
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 270, 21.10.2003, str. 96.
   
      (2)  UL L 9, 12.1.1991, str. 15.
   
      PRILOGA
      
                  skupine
               
               
                  1
               
            
                  količina (približna)
               
               
                  20 397 t
               
            
                  leto posamezne letine
               
               
                  1999
               
            
                  vrste riža
               
               
                  vse